**Klaipėdos miesto nekilnojamojo kultūros paveldo vertinimo tarybos 2023-05-02 posėdžio nutarimai**

2023 m. gegužės 2 d. Klaipėdos miesto nekilnojamojo kultūros paveldo vertinimo tarybos posėdyje, nutarta (protokolo Nr. ADM-215):

1.Pastatui **Didžioji Vandens g. 20**, Klaipėda nesuteikti teisinės apsaugos, siūloma vertinti kaip urbanistinės struktūros statinį, formuojantį urbanistinei kultūros paveldo vietovei būdingą užstatymą. Pritarti vertinimo medžiagoje pateiktoms rekomendacijoms;

2. Pastatui **Šaulių g. 5,** Klaipėda nesuteikti teisinės apsaugos, siūloma vertinti kaip urbanistinės struktūros statinį. Pritarti vertinimo medžiagoje pateiktoms rekomendacijoms;

3. **Klaipėdos miesto riboženkliams** tikslinga suteikti teisinę apsaugą. Pritarti visų 7 objektų vertingosioms savybėms, vertingųjų savybių pobūdžiui, nustatyti vietinį reikšmingumo lygmenį, pritarti 7 atskirų objektų apibrėžtoms teritorijų riboms;

4. Pastatui **Žvejų g. 2,** Klaipėda suteikti teisinę apsaugą, pritarti objekto vertingosioms savybėms, vertingųjų savybių pobūdžiui, nustatyti vietinį reikšmingumo lygmenį, pritarti apibrėžtoms teritorijos riboms.